Gyógynövényes Szappan Teafa Olajjal - Az összes Borza szappanunk
Gyógynövényes Szappan Teafa Olajjal
Régóta érlelődött bennem a gondolat, hogy egy elsősorban samponként használható szappan hiányzik a szappanrepertoárból. Ezért összegyűjtöttem, melyik alapanyagok vannak a legjobb hatással a fejbőrre. Rövid válogatás után az alábbiakra esett a választásom, extra szűz olívaolaj, kókuszvaj, extra mennyiségű ricinusolaj, csalán és körömvirág kivonat, zöldagyag, valamint természetes teafa illóolaj.
Bőrtípus: normál, zsíros, gyulladásra hajlamos, problémás bőr
Összetevők: Szappanosított extra szűz olívaolaj, kókuszvaj, extra mennyiségű ricinusolaj, csalán és körömvirág kivonat, zöldagyag, valamint természetes teafa illóolaj
Csalánban rejlő hatóanyagok erősítik, fényessé teszik a megviselt hajat. Méltán lett az egyik legtöbbet használt természetes hajkondicionáló.
Kókuszolaj gombaellenes tulajdonsága miatt hatékonyan csökkenti a korpaképződést, táplálja a fejbőrt.
Ebben a szappanomban található a legtöbb ricinusolaj, mert a szappanba kerülve, úgy tisztítja a fejbőrt, hogy közben a legkevésbé szárít. Gyógyító tulajdonságai miatt kezeli fejbőr fertőzéseit. Ricinusolaj természetes lágyító, hidratálja, táplálja a fejbőrt.
Körömvirágból készült főzet került a szappanba, azon felül, hogy szép sárga színt adott a felső résznek, felelős a haj ragyogásáért és könnyen kezelhetővé teszi a hajat.
Zöld agyag méregtelenít, valamint ásványi anyagai erősítik a hajszálakat, mert táplálják is a fejbőrt.
Az illatról, kiváló minőségű teafa illóolaj gondoskodik.
Teafa olaja az egyik leghatékonyabb korpa elleni szer. Ennek az ausztrál növénynek természetes antiszeptikus hatású az olaja, amit kiválóan megakadályozza a baktériumok és gombák szaporodását.
Samponszappant ajánlom:
Korpás, viszkető, száraz, hámló fejbőr esetén
Ha érzékeny vagy a mesterséges illat, színező és egyéb adalék anyagokra.
Ha természetes tisztító megoldást keresel a hajad számára.
Hajat, valamint a fejbőrt alaposan, mégis kíméletesen tisztítja
Ami a legjobban meglepett, az az, hogy mennyire habzik. Fantasztikus! Én már elég régóta csak vegán hajápolási termékeket használok, gondoltam adok ennek is egy esélyt. Kíváncsi voltam milyen szappannal hajat mosni. Abszolút hozzá a vegán sampon színvonalát. A hajam mosás után ugyanolyan textúrájú, mint a 2000 Ft-os samponnal. A szappan után nem használtam balzsamot és ecetes öblítést sem. A kifésülése kicsivel nehezebb volt, mint balzsammal. Én a hajhullásom miatt vettem, arról még nem tudok nyilatkozni. De az biztos, hogy továbbra is ezzel fogok hajat mosni. Engem meggyőzött.
Karácsonykor vásároltam magamnak ezt a szappan, az arcomra használom első sorban. Azért választottam ezt a terméket, mert előzőekben is használtam már teafa olajú termékeket, amik kiválóan leszárították a pattanásaimat. Most rendeltem belőle ismét, és a véleményeket olvasva, nem csak az arcomra fogom használni. Köszönöm :)
Már nagyon régóta csak ezt a szappant használom samponként, almaecettel öblítek. Azóta a hajam nő és egészséges. Imádom ! :)
Próbálkoztam már samponszappannal, de olyan vállalhatatlan lett az eredmény, hogy félre tettem kézmosásra. Ennek a szappannak az összetevői nagyon szimpatikusak, ezért ki szerettem volna próbálni. Az első mosástól nem vártam szép eredményt, mégis meglepően rendben van a hajam. Így azt gondolom többszöri használat után ez még csak jobb lesz. Őszintén megmondom, én semmilyen ecetes, citromos öblítést nem alkalmazok, mert macerásnak tartom és ennyi plusz energiát nincs kedvem belefektetni. Helyette alaposan kiöblítem és eleve nem teszek rá túl vastagon a szappanból. Így sem nehezítette el a hajamat és tisztának is érzem. Ha hosszútávon is beválik ezt fogom használni. :)
Pásztor Nikolett |
Két hónapja rendeltem először ebből a szappanból, azóta ezzel mosom a hajam. Most fog majd elfogyni. Kezdetben (2-3 mosás) picit furcsa volt a hajam tőle, mintha nem mostam volna meg, viszont kitartóan kell használni, mert utána egyik hajmosásról a másikra gyönyörű lesz a haj... Én körülbelül heti 1-szer mosok hajat, a hajhullásom teljesen megszűnt, és a fejbőröm is nagyon nagyon szép. Ez tényleg egy nagyon jó szappan, ha elfogy mindig újra vásárolom!!! ;)
Ami nagyon fontos, hogy az esetleges a kezdeti "rossz" állapot miatt nem szabad feladni a használatát, mert kell egy idő mire megszokja a fejbőr h nem a(z) (agyonvegyszerezett és tartósított) bolti samponokkal mossa az ember.
Plusz egy tipp: szappanos hajmosás után mindig átöblítem a hajam egy kis ecetes vízzel, ez jól lezárja a hajszálak végét. (Bár a szaga közvetlen hajmosás után nem az igazi (az ecetnek), de meg lehet szokni, és hát valamit valamiért...... ;)
A létező összes sampon elbújhat mellette. Zsíros tövű, száraz végű hajamat nagyon rendbe tette. Dúsít, fényt ad, kevesebbet kell hajat mosnom.
Ezt a szappant hajmosásra használom. Kiváló termék. Köszönöm:)
Nagyon jól habzik,kellemes illatú és nem szárítja a bőrömet,minden fürdés élmény vele.
Ez a szappan szoktatott le a bolti,tulajdonképpen teljesen egészségtelen tusfürdők használatáról.
Ha mindenki ezeket használná,sok bőrgyógyász válna munkanélkülivé:-)
Nagyon elégedett vagyok! Kiválóan habzik és tisztít, remek szappan! És még természetes is! Csak azt sajnálom hogy nem találtam rá korábban...
Igaz, még egyszer próbáltam a hajamon, de ígyis csupa jót tudok róla mondani. Nem gondoltam volna, hogy ilyen jól habzik, az illatát nagyon szeretem, a hajam pedig friss és tiszta. :)
Berkes Fruzsina |
Egyetertek, valoban az egyik legkivalobb szappan, amit valaha probaltam! Szeretem evvel mosni a hajam. A fejbor problemaim kb. 1 honap alatt TELJESEN elmultak.
dr. Papp Tamás |
Nálam ez viszi a prímet! :) Nagyon finom, puha lesz tőle az ember bőre! Pedig nekem érzékeny atópiás bőröm van!!